cyanic-selkie/wikianc huggingface dataset:
Merkurijus (planeta)
Merkurijaus geologija
Manoma, jog ši planeta turi maždaug 1800 km spindulio geležies ir nikelio branduolį, virš jo – silikatų mantiją ir granito bei bazaltų plutą. Merkurijaus magnetinis laukas yra 200 kartų silpnesnis negu Žemės.
Merkurijaus stebėjimas ir tyrimai
Senovės civlizacijso Merkurijų vadino dviem skirtingais vardais, priklausomai nuo to, ar stebėdavo vakare, ar ryte. Tai, kad šios „žvaigždės“ yra tas pats dangaus kūnas, išsiaiškino senovės graikai 350 m. pr. m. e. Graikai šią planetą vadino Στίλβων Stilbōn, kas reiškia „spindinti“" ir Ἑρμής Hermēs, dėl greito judėjimo (moderniąja graikų kalba — Ερμής Ermis). Romėnai planetą pavadino pasiuntinio funkciją atliekančio dievo Merkurijaus vardu, kuris buvo graikų Hermio atitikmuo dėl greitesnio judėjimo už bet kurią kitą planetą.
Joachim Bublath
Biografija
Gimė 1943 m. kovo 12 d. Klaipėdoje. 1971 m. baigė teorinės fizikos studijas Miuncheno technikos universitete. Baigęs mokslus dirbo operatoriaus asistentu Hessischer Rundfunk televizijoje, vėliau rengė mokslinių laidų programas. 1981 m. persikėlė į ZDF televiziją, kur vadovavo mokslo ir technologijų departamentui. Nuo 1986 m. pradėjo vesti mokslinio pažinimo laidą Die Knoff-Hoff-Show ir iki 1999 m. parengė 79 laidas, kurios buvo rodomos du kartus per mėnesį. Apdovanotas įvairiais nacionaliniais ir tarptautiniais apdovanojimais už mokslinės žurnalistikos populiarinimą.
Saldi nuodėmė
Siužetas
Į tykų provincijos miestelį atvyksta du nepažįstami žmones – moteris su dideliu lagaminu Liandra ir iš kalėjimo neseniai paleistas vaikinas Mantas. Atvykėlių pasirodymas sujaukia miestelio gyventojų ramybę. Daug kas norėtų susipažinti su Liandra, tačiau mergina laikosi atstumo ir tarsi akies vyzdį saugo savo paslaptį, užrakintą lagamine. Mantas – priešingai, trokšta pradėti gyvenimą iš naujo, tačiau jaučiasi atstumtas dėl niūrių savo praeities klaidų. Kokias senas sąskaitas jis trokšta suvesti? Du nepažįstamuosius likimas suveda… kunigo namuose.
Skuodo rajono apylinkės teismas
Adresas: J. Basanavičiaus g. 15/16, LT-98116 Skuodas.
Dumjatas
Dumjate yra antra pagal senumą mečetė Afrikoje (Amro ibn Alaso mečetė), pastatyta tik musulmonams įsiveržus į Egiptą (vėliau kryžiuočių kurį laiką paversta bažnyčia). Taip pat yra dar kelios mameliukų ir osmanų laikų mečetės, senovinis turgus, tvirtovės griuvėsiai.
Algis Kabaila
Biografija
Tėvas Pranas Kabaila, brolis Vytenis Kabaila, sūnus architektas Rimas Kabaila (g 1955 m.).
Kirneilė
Kirneilė – kaimas Molėtų rajono savivaldybėje, 5 km į pietryčius nuo Molėtų, prie kelio Inturkė–Molėtai. Prateka Kirneilė. Yra svečių namai „Belvilis“.
R. Excelsior Mouscron
Mukrono „Excelsior“ – buvęs Belgijos futbolo klubas iš Mukrono.
Christian Abbiati
Karjera
AC Milan rungtyniavo nuo 1998 metų, tačiau nuomos pagrindais buvo skolintas kitiems klubams.
Jemeno prezidentas
Šiuo metu, šalies prezidento postas tuščias. 2015 m. šiitų sukilėliai nuvertė Hadį. Faktiškai šaliai vadovauja sukilėlių revoliucinis komitetas, kuriam vadovauja Mohammed Ali al-Houthi.
Vaclovas Akordas
Biografija
1863 m. kovo mėn. suorganizavo Kalvarijos apskrities sukilėlių būrį, 1863 m. balandžio mėn. su juo prisijungė prie P. Suzino būrio, buvo Sužino adjutantas. Gegužės 21 d. kovėsi prie Būdos netoli Prienų, birželio 20 d. – prie Alytaus, birželio 21 d. – prie Dusios ežero. Birželio 29 d. Statiškės mūšyje žuvus P. Suzinui ir dar 32 sukilėliams, su būrio likučiais veikė Augustavo miškuose. Sukilimui baigiantis emigravo.
Vlodkai (Mazovijos vaivadija)
Vlodkai  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Kaimas yra apie 4 km į pietus nuo Repkų, apie 11 km į pietryčius nuo Palenkės Sokoluvo ir apie 95 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Lazdijų rajono apylinkės teismas
Adresas: Lazdijos g. 3, LT-67500 Lazdijai.
Druskininkų šv. Pantaleono cerkvė
Istorija
Cerkvė pastatyta 1895 m., kai į mieste anksčiau pastatytą Druskininkų Dievo Motinos ikonos „Visų liūdinčiųjų Džiaugsmas“ cerkvę pradėjo nebetilpti tikintieji. 1893 m. miesto valdžia davė leidimą cerkvės statyboms bei buvo pradėti rinkti pinigai šventovės statyboms. Šventovės pastatas buvo sujungtas su šalia stovėjusia mokykla. Cerkvė pašventinta 1895 m. gegužės 28 dieną. Po I pasaulinio karo, 1918 m. cerkvė buvo perduota katalikų bažnyčiai, tačiau čia nebuvo vykdomos pamaldos. Po II pasaulinio karo šventovė buvo paversta į šokių klubą, o vėliau ir visai nugriauta.
Taavi Rõivas
Biografija
Prieš tapdamas ministru pirmininku, Rõivas buvo Estijos Socialinių reikalų ministras (2012–2014 m.). 2014 m. kovo 14 d. Estijos prezidento Tomo Henriko Ilveso buvo įvardintas kandidatu tapti Estijos ministru pirmininku ir pradėjo vadovauti naujos vyriausybės suformavimo deryboms tarp Reformų ir socialdemokratų partijų. Koalicijos sutartis buvo pasirašyta 2014 m. kovo 20 d., o 2014 m. kovo 24 d. Estijos parlamentas patvirtino vyriausybės sudėtį. Jo vadovaujamas ministrų kabinetas pradėjo darbą 2014 m. kovo 26 d. Rõivas buvo jauniausias vyriausybės vadovas Europos Sąjungoje.
Spika
Kintamoji žvaigždė (užtemdomoji) (P=4,0142 paros, ryškis 0,92-0,98). Dvinarė žvaigždė – jos nariai yra B1 ir B3 spektr. klasių 10 M ir 6 M masės pagr. sekos žvaigždės. Orbitinis periodas 4.0 d, atstumas tarp narių 0.13 av.
Kupiškio rajono apylinkės teismas
1992-2017 m.
Kupiškio rajono apylinkės teismas įsteigtas 1992 m. kovo 12 d. Lietuvos Respublikos apylinkių teismų įsteigimo įstatymu. Kaip biudžetinė įstaiga teismas VĮ Registrų centro Panevėžio filiale įregistruotas 1997 m. rugsėjo 2 d.
Simonas Narkevičius
Biografija
S. Narkevičius buvo Respublikinio muzikos mokytojų mišriojo choro pirmininko pavaduotojas, Molėtų, Utenos ir Zarasų rajonų dainų švenčių organizatorius ir vyr. dirigentas, Zarasų rajono muzikos mokymo metodinės komisijos pirmininkas. 1964 jis apdovanotas Liaudies švietimo pirmūno ženkleliu.
Vakarų Gangų dinastija
Istorija
thumb|200px|left|Gangų valstybės teritorijos Gangų dinastijos įkūrėju laikomas valdovas Konganivarmanas Madhava, kuris politinės anarchijos metu konsolidavo savo valdžią Kolaro mieste. Jo įpėdiniai perkėlė sostinę į Talakadą, traukdamiesi nuo stiprėjančios Kadambos šiaurėje.
Gangų likimas
VI a. šiaurėje Kadambų dinastiją pakeitus Čalukjų dinastijai, ėmė kurtis galinga Karnatakos imperija, kuri absorbavo visą Vidurio Indiją. Gangų valdoma valstybė irgi pateko į Čalukjų imperiją, tačiau valdovų seka išlaikyta ir gangai traktuoti kaip imperijos vasalai. Valdovų dinastija galutinai panaikinta teritorijoje įsigalėjus Čola imperijai.
Vasilijus Zaicevas
Biografija
Kai karo metu Stalingrade buvo įkurta snaiperių mokykla, jos vadovu tapo Vasilijus Zaicevas. Manoma, kad jo mokiniai nukovė apie 3000 priešo karių. Pats Zaicevas yra tikrai nukovęs 242 kareivius ir karininkus, bet ginčijamasi, kad skaičius gali siekti ir 500.
Po karo vadovavo gamyklai Kijeve, kur mirė būdamas 76 metų nuo ligos.
Baltakaktė amazonė
Laikymas
Ši papūgų rūšis labai mėgiama tarp paukščių augintojų, kadangi yra nedidelė ir lengvai auginama.
Druskininkų šv. Gabrieliaus cerkvė
Vietos stačiatikių bendruomenės šventikas Vladimiras Sinycinas, gaudamas tikinčiųjų prašymus sutvarkyti apleistą šventovę, 2017 m. rudenį kreipėsi į Druskininkų savivaldybę dėl koplyčios rekonstrukcijos, tikėjosi ją atnaujinti iki 2018-ųjų pabaigos. 2018 m. balandžio 20 d. avarinės būklės cerkvės pastatas buvo nugriautas.
Kreiviškiai
Kreiviškiai – kaimas Molėtų rajono savivaldybėje, 10 km į šiaurę nuo Dubingių, 1 km nuo Bijutiškio. Teka upelė Skardžia. Yra mitologinis Kreiviškių akmuo, vadinamas Velnio akmeniu, plokštinis kapinynas.
Istorija
1660 m. kaimas minimas Videniškių bažnyčios krikšto metrikų knygoje. 1686 m. priklausė Dubingių kunigaikštystės Dubingių valsčiui (tuomet užrašytas kaimo vardas Kreiviai). Tada kaime buvo trys namai, dviejuose gyveno Kreiviai. Kaimo gyventojai vertėsi žvejyba. 1702 m. Molėtų bažnyčios krikšto metrikų knygoje de Kreywiszki. 1744 m. Kreivių kaimas priklausė Dubingių parapijai.
Ukrainiečių kalba
Rusifikacija
Ukrainos rusifikacija – veiksmai, vykdyti Rusijos imperijos, o vėliau ir SSRS, nukreipti prieš ukrainiečių kalbą bei kultūrą, siekiant įtvirtinti rusų kalbos bei kultūros pirmenybę Ukrainoje.
Abėcėlė
Ukrainiečių kalba rašoma kirilicos raštu. Kaip skiriamasis ženklas, naudojamas ir apostrofas (jis žymi kietumą – kaip ir rusų kalbos kietumo ženklas ъ), pvz., з'їзд. Dažnai apostrofa naudojama ir kaip minkštumo ženklas (atitinka rusų kalbos ь), jei pagal ukrainiečių kalbos fonologijos taisykles minkštinimas nėra leidžiamas, pvz., сім’я.
Įvardis
Ukrainiečių kalbos įvardžiai skirstomi į asmeninius, savybinius, sangrąžinius, parodomuosius, žymimuosius, nežymimuosius, neigiamuosius, klausiamuosius-santykinius, klausiamuosius ir kt. Įvardžiai turi šešis linksnius (nėra šauksmininko), kai kurie linksniai sutampa. Gimininių įvardžių daugiskaita vienoda.
Nijolė Sitonytė
Biografija
1983 m. baigė Šiaulių vaikų dailės mokyklą, 1994 m. baigė Vilniaus dailės akademijos Kauno dailės institutą. Nuo 1994 m. Šiaulių pedagoginio instituto (nuo 1997 m. Šiaulių universitetas) Dailės didaktikos katedros dėstytoja, Mechanikos inžinerijos katedros docentė.
Lietuvos dailininkų sąjungos narė.
Lietuviška ceitunga
Istorija
Įsteigė Martynas Šernius ir Heinrichas Holcas. 1878–1900 m. savaitinis, 1900–1913 m. – dvisavaitinis, 1913–1931 m. ėjo tris kartus per savaitę, nuo 1932 m. – dienraštis. 1905–1940 m. spausdino Zyberto spaustuvė. Laikraštis turėjo priedų, tarp jų: „Beilage zu der Lietuviszka ceitunga“, „Kalėdų pridėtka“, „Laukininkų prietelis“ (1896–1900 m.), „Laukininkas“ (1929–1939 m.), „Lietuvos ūkininkas“ (1900 m., atsakingasis redaktorius A. Jodaitis, išėjo 10 numerių.), „Naujausi vaizdai iš viso svieto“, „Priedas Lietuviškos ceitungos“, „Pridėjimas prie Lietuviškas ceitungas“, „Pridėtka prie Lietuviškos ceitungos“, „Šventai dienai“ (1932–1939 m.). Tiražas 700–800 egz. (1912 m.).
Vilniaus Saulėtekio mokykla-daugiafunkcis centras
Istorija
Vilniaus 58-oji vidurinė mokykla įkurta 1986 m.
Svėdasų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Svėdasų valsčiuje, 1950 m. priskirta naujam Anykščių rajonui. 1954 m. prijungta Sliepšiškio apylinkė ir dalis Bajorų apylinkės, 1963 m. – dalis Šventupio apylinkės, 1968 m. – dalis Mikierių apylinkės, 1971 m. – Kraštų apylinkė.
Mira Awad
Biografija
2009 m. gegužės 15 d. Noa ir Awad išleido bendrą albumą „There Must Be Another Way“. Miros debiutinis solinis albumas „Bahalwan“ buvo išleistas birželį.
Jonas Narvidas
Biografija
Tarnaudamas Lietuvos kariuomenėje Ukmergėje, subūrė karių vokalinį ansamblį. Baigęs karinę tarnybą, vargonininkavo Kirdeikiuose, Čiobiškyje, Grinkiškyje ir Veiveriuose, vadovavo bažnytiniams chorams. 1940–1945 m. muziką ir dainavimą dėstė Kalvarijos vidurinėje mokykloje, vadovavo moksleivių ir suaugusiųjų chorams bei pučiamųjų orkestrui, kurį laiką buvo direktoriaus pavaduotojas mokymo reikalams.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Feliksas Daukantas
Biografija
Į Lietuvą su tėvais Feliksu Daukantu ir Adolfina Daukantiene bei jaunesniu broliu Eduardu Daukantu iš JAV grįžo 1927 m. Mokėsi Mažeikių gimnazijoje, paauglystė prabėgo Žemaitijoje, Pašerkšnėje. Vėliau mokėsi Kauno karo mokykloje.
1961–1992 m. Lietuvos dailės instituto dėstytojas, nuo 1979 m. profesorius. Lietuvos dailės institute įsteigė Pramonės gaminių meninio konstravimo katedrą, 1961–1985 m. jai vadovavo.
Tanica Dolna
Tanica Dolna  – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Kaimas yra apie 13 km į pietryčius nuo Michalovo ir apie 42 km į pietryčius nuo vaivadijos centro Balstogės. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Grotelinis ekranas
Veikimo principas
Groteliniai ekranai apsaugo nuo RPG granatų - pvz., su 0,5-0,65 tikimybe suardo granatų PG-7 ar PG-9 kovinę dalį, todėl jos sprogdamos nesudaro kumuliacinės čiurkšlės, ir nepramuša pagrindinio šarvo ar bent šarvamušis veikimas žymiai susilpnėja.
Alvidas Remesa
Alvidas Remesa (g. 1951 m. liepos 8 d. Kaune) – Lietuvos kompozitorius, pedagogas, muzikos terapeutas, docentas.
Kaližai
Kaližai – kaimas Molėtų rajono savivaldybėje, 4 km į pietus nuo Molėtų, prie kelio Molėtai – Ambraziškiai. Buvo pradžios mokykla. Yra neveikiančios kapinės.
Senosios Įpilties I senosios kapinės
Kapinės
Įrengtas aukštumos šlaite, kuris žemėja į vakarus, link Šventosios slėnio. Ovalo plano, pailgos šiaurės - pietų kryptimi, 20 m ilgio, 13 m pločio. Apjuostos stambių akmenų aptvaro, kurio pietinėje dalyje įrengti varteliai. Viduryje stovi koplytstulpis, o į rytus nuo kapinių – stogastulpis su angelų bareljefais ir memorialine lenta: „ČIA AMŽINAM POILSIUI ATGULĖ MŪSŲ AINIAI. JIE ŠITĄ ŽEMĘ MYLĖJO, TAUSOJO, BRANGINO, LAISTĖ PRAKAITU SŪRIU, KAD ŠIANDIENA GYVENIMU GALĖTUM DŽIAUGTIS TU...“ Pietiniame pakraštyje apaugusios dekoratyviniais krūmais.
Į vakarus ir šiaurę yra Senosios Įpilties I kapinynas-Karių kapeliai, 1,11 km į šiaurę yra Senosios Įpilties II senosios kapinės-Kapeliai, 0,25 km į pietryčius – Senosios Įpilties piliakalnis-Pilies kalnas.
Istorija
XVIII a. aptvertos akmenų pylimu, kurio viršutinė dalis 1939 m. nuardyta ir išvežta Šventosios uosto statybai. Kapinėse stovėjo pora monumentalių kryžių ir koplytėlė, kurie XX a. pr. sunyko. Vienas kryžius buvo statytas 1814 m. XX a. 8 dešimtmetyje į kapines iš kaimo centro perkeltas koplytstulpis.
Nuo 1972 m. kapinės yra valstybės saugomo kultūros paminklo – Senosios Įpilties kapinyno teritorijoje.
Emigracija
Istorija
Emigracija vyksta nuo seniausių laikų. Jos plėtotę paskatino didieji geografiniai atradimai. Ypač padidėjo XV a. pabaigoje, atradus Ameriką į kurią vyko emigrantai iš Europos. XVI–XX a. europiečių kolonizuota ne tik Amerika, bet ir Australija, Okeanija, dalis Afrikos, Sibiras. Tuo pat metu vyko Atlanto vergų prekyba, kuri didžiausią mastą pasiekė XVIII a.
Meilutė Kabailienė
Biografija
1950 m. baigė Vilniaus Salomėjos Nėries vidurinę mokyklą, 1955 m. baigė Vilniaus universiteto Gamtos fakultetą. 1959–1963 m. Geologijos ir geografijos instituto jaunesnioji mokslinė bendradarbė, nuo 1961 m. vyr. mokslinė bendradarbė. 1960 m. apgynė mokslų kandidato disertaciją tema „Rytų Baltijos pakrantės svarbiausi stratigrafijos ir paleogeografijos bruožai ir jų sugretinimas su kaimyniniais rajonais“. 1963–2002 m. Geologijos instituto mokslinė bedradarbė. 1973 m. 1973 m. apgynė disertaciją tema „Žiedadulkių spektrų susidarymas ir jų interpretacijos metodai pritaikant Lietuvos holoceno stratigrafijai ir miškų istorijai“, geologijos ir mineralogijos mokslų daktarė. 1971-1980 m. Vilniaus pedagoginio instituto, nuo 1980 m. Vilniaus universiteto dėstytoja, nuo 1977 m. profesorė.
Jonas Bežemis
Valdymas
Į sostą sėdo 1199 m., tapęs savo brolio Ričardo I Liūtaširdžio įpėdiniu. Aplenkė savo sūnėną Artūrą Bretanietį, kurį 1203 m. įsakė kalėjime nužudyti. Vėliau Prancūzijos karalius Pilypas II Augustas pareikalavo (nesėkmingai) perų teismo ir paskelbė Jonui karą. Šiame kare Jonas prarado Normandiją, Anžu, Meną, Tureną, bei Puatu; po pralaimėjimo prie Buvino (1214 m.) visam laikui neteko Anglijos valdų žemyne į šiaurę nuo Luaros – turėjo jas atiduoti Prancūzijai. Jo pasipriešinimas Kenterberio arkivyskupui 1207 m. sukėlė konfliktą su popiežiumi Inocentu III. Šis pasinaudojo silpna Jono politine padėtimi ir, grasindamas atskyrimu nuo bažnyčios, 1213 m. privertė Joną pripažinti Angliją popiežiaus lenu. Sukilę anglų baronai 1215 m. pareikalavo paskelbti „Didžiąją chartiją“ („Magna Carta Libertatum“) – svarbiausią Anglijos įstatymą, labai apribojusį Jono teises. .
NASCAR
Įkūrimas ir ankstyvoji istorija
Dauguma čempionato trasų buvo ovalo formos, jų ilgis sudarė nuo pusės iki vienos mylios (nuo 800 iki 1600 metrų), tačiau jau 1950 m. buvo pastatytas pirmasis „supergreitkelis“ Darlingtone (Darlington, Pietų Karolina), kuris tuo metu buvo ilgiausias (1,38 mylios arba 2,22 kilometro ilgio), plačiausias ir greičiausias ovalas visoje serijoje, o jo posūkiai buvo pakreipti didžiausiu kampu į horizontą – net 24°. Be to, trasa Daitonoje iki 1959 m. buvo sudaryta iš 3 mylių (4,83 kilometrų) ilgio paplūdimio atkarpos ir atgal einančios tokio paties ilgio pakrantės automagistralės. 1959 metais Williamas France’as finansavo „Daytona International Speedway“ statybą. Tai buvo pustrečios mylios (4,02 kilometro) ilgio triovalas su 30° į horizontą pasvirusiais posūkiais, kuris kaipmat tapo ir iki šiol tapo visos NASCAR organizacijos simboliu. Trasos statyba buvo susijusi su nemenka rizika, kadangi didžioji jos dalis buvo pelkėje, tačiau problemos buvo išspręstos ovalo viduje sukūrus dirbtinį ežerą.
Modernioji era
1979 m. „Daytona 500“ lenktynės tapo istorinėmis, nes jos buvo pirmosios, nuo starto iki finišo tiesiogiai transliuotos per CBS televiziją. Paskutiniame rate lenktynių lyderiai, Cale’as Yarboroughas ir Donnie Alissonas, kovodami dėl pirmosios vietos susidūrė, ir pergalė atiteko pro juos prasmukusiam Richardui Petty. Abu nukentėjeliai išlipo iš savo automobilių ir susirėmė muštynėse, į kurias įsivėlė ir Donnie brolis Bobby Alissonas. Šis vaizdas, tiesiogiai transliuotas per visas Jungtines Amerikos Valstijas, parodė šio sporto įtampą, kovingumą, kas kaipmat patraukė milžinišką žiūrovų auditoriją. Be abejo, sunkios sniego audros, siautusios rytinėje JAV pakrantėje, taip pat prisidėjo prie to, kad dauguma potencialių sporto fanų tuo metu buvo namuose.
Modernioji era, pačios NASCAR datuojama nuo 1972 m. sezono, išsiskyrė pasikeitusia čempionato strategija. Pinigai, duodami už čempionate surinktus taškus, tapo rimtu stimulu, todėl dauguma lenktynininkų, anksčiau lenktyniavusių tik dėl pergalių tam tikrose trasose, buvo paskatinti dalyvauti visame čempionate, o ne vienam tai ilgainiui pasidarė ir pagrindiniu pragyvenimo šaltiniu. Galima teigti, kad nuo 1972 metų NASCAR rengiamos lenktynės tapo profesionaliu sportu.
Senosios Įpilties I kapinynas
Kapinynas
Įrengtas aukštumos šlaite, kuris nuolaidėja į vakarus, link Šventosios upės slėnio. Saugoma teritorija stačiakampio plano, pailga šiaurės rytų - pietvakarių kryptimi, 79 m ilgio ir 51 m pločio. Pietrytinėje jos dalyje yra akmenų aptvaro apjuostos senosios kaimo kapinės, vadinamos Maro kapeliais, Maro kapais, kuriose stovi koplytstulpis, o rytinėje kapinyno dalyje – stogastulpis. Į šiaurę nuo kapinių esančioje kapinyno dalyje matosi buvusio žvyro karjero žymės. Aplinkui kapinyną – dirbama žemė. Anotacinio kultūros paveldo objekto ženklo nėra.
Istorija
1923 m. žvalgė Vladas Nagevičius, 1948 m. – Lietuvos istorijos institutas (tyrimų vadovas Pranas Kulikauskas), 1959 m. – Juozas Mickevičius, 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1992 m. – Kultūros paveldo centras (tyrimų vadovas Vilnius Morkūnas), 2008 m. – Julius Kanarskas.
Julija Naudžiūnaitė
Biografija
Nuo 1964 chorvedė dirbo Lietuvos valstybiniame radijo ir televizijos komitete vyresniąja muzikos redaktore. Rengė meno mėgėjų radijo žurnalą, chorinės muzikos koncertus, su garso įrašų aparatūra aplankė daugelį Lietuvos meno mėgėjų kolektyvų. Gausindama meno mėgėjų muzikos fondus ir rengdama laidas, daug prisidėjo prie chorinės kultūros ugdymo, radijo klausytojų meninio skonio formavimo. Dirigavo Vilniaus miesto dainų šventėse, buvo 1973 respublikinio moterų ir vyrų chorų sąskrydžio Šiauliuose dirigentė.
Senamiesčio vidurinė mokykla
Senamiesčio vidurinė mokykla - Senamiesčio vardo vidurinė mokykla; dieninė, savarankiško mokymosi bendrojo lavinimo mokykla:
Annie Lou Leibovitz
Biografija
Vidurinėje mokykloje ji pradėjo domėtis įvairia menine veikla – rašyti ir groti muziką. Vėliau, San Francisko meno institute, studijavo tapybą. Fotografija susidomėjo gyvendama Filipinuose, kur jos tėvas per Vietnamo karą dirbo oro pajėgose. Vėliau keletą metų ji tobulino savo fotografavimo įgūdžius dirbdama įvairius darbus, įskaitant ir kelių mėnesių darbą Amire, Izraelyje, 1969 m.
Kružiūnų piliakalnis
Kružiūnų piliakalnis su gyvenviete – piliakalnis ir gyvenvietė (unikalus objekto MC kodas 22620) Alytaus rajono savivaldybės teritorijoje, Adamonių kaime, Punios seniūnija. Pasiekiamas iš plento Alytus – Jieznas pasukus į Kružiūnus, juose pervažiavus Punelę, 100 m už alksnyno pasukus į dešinę einančiu lauko keliuku, pavažiavus 700 m iki sodybos, nuo jos paėjus 300 m laukais dešiniau į pietvakarius.
Lištas
Istorija
Po stiprios 12-osios dinastijos viešpatavimo Egipte apie 1803 m. pr. m. e. į valdžią atėjus 13-ajai dinastijai, sostinė išliko Idži-Tavyje. Tačiau dinastija buvo labai silpna ir priversta konkuruoti su naujomis dinastijomis šiaurėje (Žemutiniame Egipte) – 14-ąja ir vėliau 15-ąja (hiksų). Todėl iš Itži-Tavio tebuvo kontroliuojamas tik Aukštutinis Egiptas. Galiausiai XVII a. pr. m. e. viduryje Avario hiksai nusiaubė visą Egiptą, nuvertė paskutinįjį 13-osios dinastijos faraoną. Taip prasidėjo Antrasis Egipto tarpuvaldis. Nuo tada Idži-Tavis nunyko ir niekada nebeatsigavo.
Kastelfranko Venetas
Turistiniai objektai
Kastelfrankas yra dailininko Džordžonės gimtinė. Katedroje (1723 m.) yra vienas jo garsiausių darbų Kastelfranko Madona (1504 m.).
Paprastasis jūrinis erelis
Poravimasis ir lizdavietės
Kiaušinius ima dėti vasario pabaigoje – kovo mėnesiais. Jaunos poros perėti dažnai pradeda vėliau, bet dėl tam tikrų priežasčių taip gali elgtis ir senesni paukščiai. Deda 1–3, bet dažniausiai 2, kartais 4 kiaušinius 48–60, kartais 70 valandų intervalu. Dažnai dėtyje vienas kiaušinis būna nevaisingas. Peri pasikeisdami patelė (ji kur kas ilgiau) ir patinėlis 34–46 dienas.
Mityba, medžioklė
Kartais pasigauna vandens ir kitų paukščių. Juos medžiodami nutūpia į medį netoli vandens telkinio ir laukia tinkamo momento. Taip jie kartais ištupi po kelias valandas. Vėliau, nusižiūrėję tinkamą auką, ereliai staiga puola.
Darbininkas (savaitraštis)
Istorija
Laikraštis ragino darbininkus šviestis, lavintis, skleidė blaivybės idėjas, informavo apie ekonominio, politinio Lietuvos gyvenimo įvykius, pasakojo apie darbininkų veikimą kitose šalyse, spausdino socialinės tematikos poezijos ir prozos kūrinėlius.
Laikraštis išgyveno ne vieną krizę. 1929 m. karo cenzūrai sustabdžius „Darbininko“ leidimą, nuo balandžio iki lapkričio jį kitu pavadinimu – „Lietuvos darbininkas“ – leido prof. Pranas Dovydaitis. 1934 m. vasarį Pranas Dovydaitis vėl perėmė prasiskolinusio „Darbininko“ leidimą iš Lietuvos darbo federacijos, kuri po poros mėnesių pati reorganizavosi į Lietuvos krikščionių darbininkų sąjungą (LKDS).
Mirties bausmė
Vykdymas
Mirties bausmes vykdė specialūs valstybės ar miesto išlaikomi pareigūnai – budeliai, o dar anksčiau – pati bendruomenė.
Mečislovas Reinys
Biografija
Tėvai Jeronimas Reinys ir Julijona Mališauskaitė. Buvo jauniausias iš 11 vaikų. 1900 m. Rygoje aukso medaliu baigė gimnaziją ir kitais metais įstojo į Vilniaus kunigų seminariją. 1905 m. ją baigęs, studijas tęsė Peterburgo dvasinėje akademijoje.
1907 m. įšventintas kunigu. 1909–1912 m. studijas gilino Belgijos Filosofijos institute prie Liuveno universiteto. Studijavo filosofiją, teologiją, gamtos mokslus ir psichologiją, apgynė filosofijos mokslų daktaro laipsnį. 1913–1914 m. Strasbūro universiteto Teologijos fakultete studijavo apologetiką. thumb|left|150px|Kapas [[Daugailių bažnyčia|Daugailių bažnyčios šventoriuje. Kape yra žemės sauja iš Vladimiro kalėjimo kapų, kur žuvo iš Daugailių parapijos kilęs vyskupas Mečislovas Reinys.]] 1922–1940 m. dėstė psichologiją VDU. Veikliai reiškėsi politiniame darbe kaip krikščionis demokratas: nuo 1925 m. rudens pusmetį buvo užsienio reikalų ministru. 1926 m. konsekruotas vyskupu, iki 1940 m. ėjo Vilkaviškio vyskupo koadjutoriaus pareigas. 1940 m. paskirtas Vilniaus arkivyskupo pagalbininku.
Steponas Mikalojus Pacas
Biografija
Lietuvos magnatų Pacų giminės atstovas, herbo „Gozdava“ savininkas. Lietuvos didžiojo pakanclerio Stepono Paco (1587–1640 m.) ir Anos Marcibelos Rudaminos-Dusiackos (mirusios apie 1643 m.) jaunesnysis sūnus. Vyresnieji broliai – Karaliaus dvariškis Stanislovas (miręs 1643 m.) ir Lietuvos didysis kancleris Kristupas Zigmantas Pacas (apie 1621–1684 m.).
Abdullah Gül
Abdullah Gül ( g. 1950 m. spalio 24 d. Kaiseris, Turkija) – turkų politikas. Turkijos prezidentas nuo 2007 m. rugpjūčio 28 d., Teisingumo ir plėtros partija. Ministras pirmininkas nuo 2002 iki 2003 m., užsienio reikalų ministras nuo 2003 iki 2007 m.
Nuo 1983 iki 1991 m. finansų vadybininkas Islamo plėtros banke, Islamic Development Bank (IDB), Saudo Arabija.
Sartininkai
Sartininkai – kaimas Tauragės rajono savivaldybės vakaruose, 8 km nuo Žygaičių, prie Sartės upelio. Seniūnaitijos centras. Veikia Sartininkų pagrindinė mokykla, biblioteka, paštas (LT-73014). Stovi dvi bažnyčios:
Dordoi Biškek
Istorija
Žaidžia aukščiausioje šalies futbolo lygoje.
Burneikos
Istorija
Iki XX a. vid. – palivarkas.
Pernu vaivada
Įgaliojimai
Pernu vaivadą dažniausiai iš Infliantų bajorų šeimų skirdavo karalius ir jis pareigas eidavo iki gyvos galvos. Vaivada buvo aukščiausias valstybinės valdžios pareigūnas vaivadijoje, vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, kuriems suteiktos Magdeburgo teisės, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.
Ipolitas Nauragis
Biografija
1930 m. dainavimo studijas gilino Prancūzijoje ir Italijoje. Gavęs Lietuvos švietimo ministerijos stipendiją, 1931 m. vėl išvyko į Italiją, kur mokėsi ir Milano teatruose dainavo Dž. Verdi operų spektakliuose.
1944 m. pasitraukęs į Vokietiją, tremtinių stovyklose surengė apie 300 koncertų. Prisidėjo prie Lietuvių operos Detmolde organizavimo, 12 kartų atliko Don Basilio vaidmenį Džoakino Rosini operoje „Sevilijos kirpėjas“. Su kitais solistais daug koncertų surengė ir Anglijoje.
Troškūnų apylinkė (Anykščiai)
Troškūnų apylinkė (1963–1971 m. Latavos apylinkė) – Lietuvos TSR administracinis-teritorinis vienetas šiaurės rytų Lietuvoje.
Druskininkų miesto muziejus
Pastatas
Šiauriniame fasade vyrauja laiptuoti tūriai su terasomis, jį horizontaliai skaido cokolinė juosta, palangių braukos, platūs profiliuoti karnizai ir atikai, langai su plačiais apvadais, sandrikais ir puskolonėmis, pirmo aukšto terasa su kolonada. Pietinio fasado asimetriją paryškina mezoninas, o jo vidurį akcentuoja aukšti platūs laiptai su terasa ir kolonomis.
Vinkšnynai (Slobodskojė)
Istorija
Nadruvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Ragainės apskrities (1922–1945 m. Tilžės-Ragainės apskrities) kaimas, iki 1935 m. kaimo bendruomenė, vėliau savivaldybė. Priklausė Būdviečių parapijai. 1946–2008 m. Malomožaiskojė apylinkės teritorija. 2009 m. kaimo žemėse pradėta statyti Baltijos atominė elektrinė.
Harry Kewell
Harry Kewell (g. 1978 m. rugsėjo 22 d.) – futbolininkas, Australijos rinktinės saugas.
Nepriklausomybės diena (animacinis filmas)
„Nepriklausomybės diena“ – 2012 m. sukurtas lietuviškas nespalvotas animacinis filmas, 2012 m. „Sidabrinės gervės“ apdovanojimuose laimėjęs geriausio animacinio filmo kategorijoje. Režisierės Urtės Budinaitės, įgijusios animacijos magistro laipsnį Estijos dailės akademijoje, debiuto premjera įvyko 2012 m. balandžio 1 d. Filmas taip pat parodytas 10-ajame animacinių filmų festivalyje „Tindirindis“ Kaune, lietuviškų animacinių filmų retrospektyvoje Londone.
Didžiosios Britanijos prekybos rūmai
Istorija
Pirmasis rūmų narių steigiamasis susirinkimas įvyko 1999 m. kovo 31 d. Pirmuoju valdybos pirmininku išrinktas Andrew Cater.
Kotrynos kalnas
Kotrynos kalnas arba Katerino kalnas  – kalnas Sinajaus pusiasalio pietuose, Sinajaus kalnuose; aukščiausia vieta Egipte. Aukštis – 2629 m. Kalno papėdėje yra koplyčia ir meteorologijos stotis. Netoliese stūkso Sinajaus kalnas, kur įsikūręs Šv. Kotrynos vienuolynas.
Laukininkų piliakalnis
Piliakalnis
Piliakalnis datuojamas I tūkstantmečio pirmąja puse.
Visuotinis atšilimas
Nors milijonų metų laikotarpyje planetos temperatūra kito nuolat, pastarasis atšilimas laikomas pernelyg staigiu ir siejamas su žmogaus veiklos paskatintu šiltnamio efektu. Šiltnamio dujos, šildančios Žemės paviršių bei apatinius atmosferos sluoksnius, išskiriamos deginant naudingąsias iškasenas; žemės ūkio, ypač gyvulininkystės, veiklose. Šią IPCC išvadą palaiko mažiausiai 30 akademijų ir kitų mokslo bendrijų, įskaitant daugumos didžiųjų industrinių valstybių mokslo akademijas. Nors mažuma mokslininkų išreiškia abejones, absoliuti dauguma sutaria, jog temperatūra kyla dėl žmogaus veiklos.
Priežastys
Nei vienas iš išvardytų išorinių veiksnių nesukelia greito ir tiesioginio poveikio planetos klimatui – tiek dėl planetos vandenynų šiluminės inercijos, tiek dėl kitų netiesioginių pasekmių galutiniai klimato pokyčiai uždelsia. Pvz., netgi stabilizavus šiltnamio dujų koncentraciją atmosferoje iki 2000 m. lygmens, klimatas vis tiek atšiltų apie pusę laipsnio.
Šiltnamio dujos
Vienas iš pavyzdžių yra šiltnamio dujų gausėjimo poveikis ledynų albedui (elektromagnetinių bangų atspindėjimo rodikliui). Didėjantis CO2 kiekis atmosferoje šildo Žemės paviršių ir skatina ašigalių ledynų tirpimą. Tirpstant ledui, jo vietą užima sausumos arba vandens plotai, kurių atspindėjimo rodikliai yra vidutiniškai mažesni nei ledo, todėl planetos paviršius sugeria daugiau saulės spinduliavimo. Tai savo ruožtu skatina tolesnį atmosferos šilimą, kas skatina tolesnį ledo tirpimą, ir taip ciklas tariamai kartotųsi iki kol ištirptų visas ledas (teigiamas grįžtamasis ryšys).
IPCC klimato modeliuose nėra įtraukta galimo Sibiro durpynų amžinojo įšalo atitirpimo pasekmės: dėl klimato atšilimui atitirpus šiam sluoksniui, į atmosferą išsiskirtų iki 70 tūkst. tonų metano.
Esamos ir prognozuojamos atšilimo pasekmės
thumb|240px|Pasaulio ledynų masės pokyčiai per pastaruosius 50 metų. thumb|240px|Lentelė žyminti, kur siekė ledynas 1800 m., dabar jis atsitraukęs. Norvegija.
Kioto protokolas
2007 m. IPCC gegužės mėn. išleistoje ataskaitoje teigiama, kad imantis priemonių, pasaulio temperatūrą galima stabilizuoti ties verte, 2,8 °C aukštesne nei buvo prieš pramonės atsiradimą. Tam pasiekti, iki 2050 m. būtina sumažinti anglies dioksido emisijas 60 %, lyginant su 2000 m. Tokiu atveju, pasaulio BVP kasmet mažėtų apie 0,12 %, kas daugumos ekonomistų įvertinama kaip nekenksminga, nors net toks atšilimo lygis įtakotų vandens trūkumus šimtams milijonų žmonių, milijonų žmonių riziką susijusią su potvyniais, bei privestų apie 30 % biologinių rūšių prie išnykimo ribos. Tačiau nesiimant priemonių, mirčių atvejų bus dar daugiau.
Ekonominės pasekmės
2006 m. spalio mėn. Pasaulio Banko atstovo Nicholas Stern išleistoje Šterno apžvalgos ataskaitoje teigiama, kad nesiimant griežtų priemonių, klimato atšilimas sumažintų ekonominį augimą penktadaliu. Pasak N.Šterno, norint to išvengti, į atšilimo pasekmių mažinimą būtina investuoti bent vieną procentą pasaulio BVP, kitu atveju pasaulyje galimas beprecedentinis rinkos nepakankamumo atvejis. Ekonomistai šią ataskaitą kritikuoja kaip pagrįstą netiksliais skaičiavimais ir reikalaujančią neįmanomų šiltnamio dujų sumažinimo apimčių. 2008 m. N.Stern teigė, kad emisijų didėjimo apimtys yra didesnės nei buvo įvertinta 2006 m. išleistoje ataskaitoje, todėl į CO2 stabilizavimą (nuo dabartinės 430ppm iki ne daugiau nei 500ppm koncentracijos) būtina investuoti jau ne 1 %, o 2 % pasaulio BVP.
IPCC duomenimis, šiltnamio dujų koncentracijos atmosferoje stabilizavimas iki 2030 m. kainuotų nuo 0,2 % iki 3,0 % pasaulinio BVP (tai reikštų kasmetinį 0,12 % pasaulio ekonominio augimo sumažėjimą). To pasiekti reikia pritaikyti alternatyvias technologijas, naudojančias mažiau anglies (pirmiausiai transporto, statybos, žemės ūkio bei miškininkystės srityse). Šiuo metu daugelis tokių technologijų yra žinomos, tačiau mažai naudojamos.
Jomantai (Telšiai)
Jomantai – kaimas Telšių rajono savivaldybėje, 6 km į pietus nuo Viešvėnų. Greta esančiame Jomantų miške auga Jomantų ąžuolas ir Triliemenis ąžuolas (gamtos paminklai).
Skruzdėlė kareivis
Kolonijų gynyba
thumb|left|260px|Myrmecia gulosa žandikauliai. Skruzdėlės puola bei ginasi įkąsdamos arba įgeldamos. Turinčios geluonį jį panaudoja nuodų injekcijoms sušvirkšti į aukos kūną arba išmetimui į orą. Centrinėje Amerikoje gyvenanti Paraponera clavata rūšis turi vieną skausmingiausių įkandimų vabzdžių pasaulyje, nors jis žmogui ir nėra mirtinas. Tuo tarpu mirtinais nuodais pasižymi Myrmecia pilosula skruzdėlės. Odontomachus rūšis pasižymi išvystytais, žaibiškai suveikiančiais nasrais-spąstais. Gyvūnijos pasaulyje jie laikomi pačiais „greičiausiais“ – moksliniai tyrimai parodė jų užsivėrimo greitį nuo 126 iki 230 km/val. Panašius turi ir Anochetus, Orectognathus, Strumigenys, Dacetini rūšys. Malaizijoje gyvenanti Camponotus cylindricus rūšis turi hipertrofuotus žandikaulius, užimančius beveik visą kūno ilgį. Camponotus saundersi skruzdėlės turi daug didesnes, nei įprasta, liaukas. Jose esantį lipnų skystį gynybiniais tikslais panaudoja akimirksniu „susisprogdindama“ iš vidaus – skruzdėlė tampa savižude. Ant aukos patekęs skystis ją nukenksmina suklijuodamas.
Asmenybės tipas
Ekstraversija su dominuojančia jausmų funkcija
Tokio charakterio žmonės domisi objektyviuoju išoriniu pasauliu, tačiau jų susidomėjimas yra ne reiškinių analizė ar studijos, o jų vertinimas. Anot Jungo, toks charakterio tipas būdingesnis moterims, kurios vertina pasaulį pagal tai, kiek joms jis patinka, pagal tai, ar jis gražus, ar bjaurus.
Introversija su dominuojančia jausmų funkcija
Tokios charakterio struktūros žmonės orientuojasi į vidines ir subjektyvias sąlygas, ypač į vaizdinius, kylančius iš pasąmonės gelmių. Jie turi polinkį į originalumą, kūrybiškumą. Skirtingai nei ekstravertai, linkę slėpti savo jausmus, gali atrodyti tylūs ir neprieinami, su melancholijos ir depresijos atspalviu.
La Rošelis
Istorija
Dabartinėje vietoje X a. įkurta gyvenvietė. XII a. ji gavo miesto teises. Šimtamečio karo metu buvo didžiausias Prancūzijos uostas prie Atlanto vandenyno, todėl daug kartų buvo užimtas abiejų kariavusių pusių. 1372 m. galutinai atiteko Prancūzijai. XVI a. plintant reformacijai, tapo viena svarbiausių hugenotų tvirtovių, kurią Rišeljė kariuomenė paėmė tik po 1627-1628 m. apsiausties. 1685 m., panaikinus Nanto ediktą daug gyventojų emigravo į Ameriką. Antrojo pasaulinio karo metais dėl labai gerai organizuotos Vokietijos kariuomenės gynybos, buvo paskutinis išvaduotas Prancūzijos miestas.
Bob Cousy
Bobas Kūzis (g. 1928 m. rugpjūčio 9 d.) – garsus JAV krepšininkas, daugkartinis NBA čempionas, buvęs Svajonių komandos narys. Vienas brangiausiai apmokamų pasaulio krepšininkų.
Romas Kalinauskas
Romas Kalinauskas (g. 1953 m. kovo 21 d. Bebrininkuose, Vilkaviškio raj.) – Lietuvos karinis veikėjas, pulkininkas.
Negarbingi šunsnukiai
Filme, kurio veiksmas vyksta alternatyvioje realybėje Antrojo pasaulinio karo metu vokiečių okupuotoje Prancūzijoje, rengiami du sąmokslai prieš nacistinės Vokietijos lyderius. Vieną sąmokslą rengia jauna žydė kino teatro savininkė, o kitą – amerikiečių karių komanda, pasivadinusi šunsnukiais.
Dalgis
Dalgis – šienavimo ir javų kirtimo įrankis. Sudaro dažniausiai medinis dalgiakotis, rankena ar ranktūris bei lenkta metalinė geležtė.
FK Merkys Varėna
Varėnos „Merkys“ – Lietuvos futbolo klubas iš Varėnos.
Kraštiečiai
Kraštiečiai – mikrorajonas Kupiškio mieste. Miesto dalį riboja Vytauto, P. Mažylio, A. Purėno, K. Šimonio, Technikos gatvės. Šalia yra 1975 m. statyta Kupiškio autobusų stotis, rajono ligoninė, poliklinika, įkurtas lopšelis-darželis „Obelėlė“.
Mečys Kareiva
Biografija
TSRS okupavus Lietuvą, 1940 m. rugsėjo mėn. paskirtas Raudonosios armijos 29-ojo teritorinio šaulių korpuso 179-osios šaulių divizijos Cheminės tarnybos viršininku, bet 1940 m. gruodžio mėn. iš kariuomenės atleistas. 1941–1942 m. dėstė Kauno universitete, 1941 m. docentas. Parašė vadovėlį „Degazacija“ (1937 m.).
Biržų apylinkė
Istorija
Apylinkė įkurta 1963 m. sausio 12 d. iš Klausučių apylinkės, Obelaukių apylinkės ir dalies Geidžiūnų apylinkės. 1986 m. prijungta Kratiškių apylinkė, 1988 m. – Geidžiūnų apylinkė ir dalis Sodeliškių apylinkės.
Atsinaujinančių išteklių energetika Lietuvoje
thumb|Kruonio elektrinė thumb|Vėjo turbina Lietuvoje thumb|Vėjo jėgainės ir saulės kolektorių konstrukcija šalia Alytaus. Atsinaujinančių išteklių energetika Lietuvoje mažina šalies priklausomybę nuo importuojamo kuro bei organinio kuro įtaką aplinkai. Jų panaudojimas elektrai ir šiluminei energijai gaminti bei transportui sudaro galimybes mažinti vis brangstančio iškastinio importuojamo kuro, gamtinių dujų bei naftos produktų, naudojimą. 2011 m. 86,5 % visų atsinaujinančių energijos išteklių sąnaudų sudarė malkos, kurui skirtos medienos ir žemės ūkio atliekos (biomasė), 4,4 % – biodegalai, 3,9 % – hidroenergija, 3,8 % – vėjo energija, 1,1 % – biodujos, 0,3 % – geoterminė energija. 2016 m. atsinaujinančių išteklių energetika Lietuvoje sudarė 27,9%.
Vėjo energetika
Europos vėjo energetikos asociacijos Wind Europe duomenimis, instaliuota galia Lietuvos vėjo jėgainėse 2019 m. siekė 548 MW ir pagamino 12 % visos šalyje suvartojamos elektros energijos (ES vidurkis – 15 %).
Vertimai
miniatiūra|250px|left|Vertimai žiemą
Istorija
II pasaulinio karo metu didžioji kaimo dalis sudegė.
Veikė Vertimų pagrindinė mokykla.
LFF taurė
Turnyro apdovanojimai ir įgyjamos teisės
Tuo atveju, kai Lietuvos A lygos čempionato pirmos vietos laimėtojas tampa LFF taurės laimėtoju (tokia situacija pasitaikė 2004 m.), LFF taurės varžybų finalininkas įgyja teisę atstovauti kitų metų UEFA taurės turnyre. Tuo atveju, kai Lietuvos A lygos čempionato antros vietos laimėtojas tampa LFF taurės laimėtoju arba LFF Taurės varžybų finalininkais tampa Lietuvos A lygos pirmos ir antros vietų laimėtojai, tai Lietuvos A lygos trečios vietos laimėtojas įgyja teisę žaisti UEFA Taurės varžybose, o Lietuvos A lygos ketvirtos vietos laimėtojas – UEFA Intertoto taurės turnyre iki 2008 metų.
Sovietmetis
Tarybiniais metais LTSR taurės turnyrai pradėti rengti dienraščio „Tiesa“ iniciatyva, kuri įsteigė taurę, vadintą Tiesos taure. Turnyras vadintas Tiesos taure taip pat ir kurį laiką po Nepriklausomybės atgavimo.
SKK Daugis
Istorija
Dabartinis klubas įkurtas 1995 m. prie Daugų technologijos ir verslo mokyklos. Komanda žaidžia lauko ir salės futbolą, klubas kultivuoja įvairias sporto šakas.
Aldona Skirutytė
Aldona Skirutytė (1932 m. gegužės 17 d. Šiauliuose – 2005 m. lapkričio 1 d. Vilniuje) – Lietuvos dailininkė grafikė.
Gytis Ivanauskas
Biografija
1986–1996 m. mokėsi Ukmergės J. Basanavičiaus vidurinėje mokykloje, 1996–1998 m. M. K. Čiurlionio menų gimnazijoje mokėsi dailės. 1999–2002 m. Lietuvos muzikos akademijos Teatro ir kino fakultete studijavo aktoriaus-šokėjo specialybę (dėst. Anželika Cholina), 2002–2004 m. mokėsi ir baigė podiplomines studijas, magistras.
Upinė nėgė
Neršti migruoja į upes gegužės pabaigoje – birželio pradžioje, kai vandens temperatūra būna apie 12 laipsnių. Neršia seklumose ant žvyrėto grunto, grupelėmis. Po neršto žūva. Vislumas – 4–40 tūkst. ikrelių. Pastarieji elipsiški, neskaidrūs, gelsvai pilki, lipnūs, apie 0,8–1,1 mm dydžio. Embrionai vystosi 11–14 parų. Išsiritusios lervos būna apie 4 mm ilgio, kirmėliškos, skaidrios, priekinė kūno dalis storesnė. Akys būna paslėptos po oda. Kūno šonuose ties galva yra 7 žiauninės angelės. Žiotys apsuptos ūselių. Trynio maišas sudaro 3/ kūno ilgio. Liemuo ir uodega apgaubta plaukiojamosios plėvės. Kai rezorbuojasi trynio maišelis, lervų galvinės ir uodeginės kūno dalių aukštis suvienodėja, apie žiotis išsivysto lūpos: apatinė trumpa, o viršutinė ilga, užlenkta į apačią ir atsikišusi į priekį. Lervos tampa panašios į suaugusias, kai kūno ilgis pasiekia 10–15 cm. Tokio dydžio migruoja į jūras, kur gyvena 1–2 metus.
Rudoji urvinė antis
Veisimasis
Patelė deda nuo 6 iki 10 kiaušinių, kuriuos peri 28-29 dienas, kai tuo tarpu patinėlis saugo lizdo teritoriją.
Viduklės geležinkelio stotis
Viduklės geležinkelio stotis – buvusi gyvenvietė Raseinių rajono savivaldybėje, prie Žemaičių plento ir Radviliškio–Pagėgių geležinkelio. 2015 m. gyvenvietė buvo panaikinta, o jos teritorija prijungta prie kitų kaimų, daugiausiai Virgainių.
Šventieji ąžuolai
Legendos
Kadaise prie Puntuko akmens lapojo šventieji ąžuolai, kilo aukuro dūmai. Dar ir šiandien netoli akmens lapoja šventųjų ąžuolų palikuonys. Apie šiuos ąžuolus sukurta daugybė legendų, čia buvo kūrenami aukurai ir aukojama aukos dievams, meldžiamasi, kabinami kryželiai. Ir dabar žmonės pravažiuodami pro šią vietą nusiima kepures.
Tikrai, dar prieš 1863 metus aplinkinių kaimų žmoneliai sekmadieniais, po pamaldų, susirinkdavę po tais ąžuolais pasimelsti - giedodavo litanijas, rožančių, poterius kalbėdavo. Visai pavakary išsiskirstydavo. Taip būdavo ir per Kryžiaus dienas. Vėliau šis paprotys išnyko, pakeisdamas Šeštinių minėjimą Puntuke šokiais ir gegužinėmis.
Mozambiko herbas
Mozambiko herbui, priimtam 1990 metais, akivaizdžiai turi įtakos buvusios socialistinės valstybės. Jame vaizduojamas dantratis, ribojamas kukurūzų ir cukranendrių. Viduryje dantračio vaizduojama saulė virš kalnų ir mėlynų bangų, ant jų atversta knyga bei sukryžiuotas kauptukas su kalašnikovu. Vainikas perjuostas raudona juosta, ant kurios užrašyta: „República de Moçambique“. Vainiko viršuje yra raudona penkiakampė žvaigždė geltonais apvadais.
Kukurūzų burbuolė ir cukranendrės simbolizuoja žemės ūkį ir gamtą, dantratis – darbininkiją, knyga – inteligentiją, kauptukas – žemdirbius, kalašnikovas – kovą už šalies nepriklausomybę ir raudona žvaigždė – socializmą. Raudona saulė simbolizuoja Pietų Afriką ir geresnio gyvenimo viltį.
Latvijos Respublikos žemės ūkio ministerija
miniatiūra|160px|rigt|Ministerijos emblema Latvijos Respublikos žemės ūkio ministerija  – Latvijos Vyriausybės pagrindinė institucija, atsakinga už žemės ūkio sritį.
Žemės ūkio ministerija įsikūrusi Republikas laukums 2, Rygoje.
Veikla
Žemės ūkio ministerijos veiklos kryptys:
SK Tallinna Sport
Talino „Sport“ – buvęs Estijos futbolo klubas iš Talino.
Istorija
Sovietmečiu laimėjo 9 Estijos čempionatus, vėliau vuvo iširęs, tačiau atkurtas 2003 m.
Valgomasis kaštainis
Panaudojimas
Mediena tvirta, bet su laiku riečiasi ir skyla. Medienos tankis 560 kg/m³. Medienoje, žievėje gausu tanino.
Valgomojo kaštainio kultivarai
Iš valgomųjų kaštainių yra išveista kultivarų, dalis jų surašyti žemiau:
Ana Frank
Ana Frank (Anne Frank, tikr. Annelies Marie Frank; 1929 m. birželio 12 d. Frankfurte prie Maino, Vokietijoje – 1945 m. kovo mėn.) – žydų mergaitė, Holokausto auka, žymi dėl po mirties išpopuliarėjusio dienoraščio „Anos Frank dienoraštis“.
Juozas Naujalis
Biografija
Pirmąsias muzikos žinias gavo iš vietos vargonininko K. Stankevičiaus. 1884–1889 m. Varšuvos muzikos institute pas J. Slivinskį mokėsi vargonuoti, o pas Z. Noskovskį – kompozicijos. 1890 m. vargonininkavo ir vadovavo chorui Vabalninke, o 1891 m. kunigaikščio B. Oginskio buvo pakviestas į Rietavą.
Jo rūpesčiu Lietuvos parapijų vargonininkai labiau ėmė rūpintis bažnytinės muzikos propagavimu, kunigai savo vargonininkus pradėjo siųsti tobulintis į J. Naujalio vargonininkų kursus, ir šie nuo 1897 m. virto tikra vargonininkų mokykla. 1913 m. kursai buvo legalizuoti. thumb|150px 1899 m. J. Naujalis Kaune suorganizavo slaptą „Dainos“ chorą, vėliau išaugusį į „Dainos“ draugiją. Choras rengė gegužines ir slaptus lietuviškus vakarus – koncertus. 1905 J. Naujalis Kaune įsteigė pirmąjį lietuvišką knygyną (veikė iki 1912 m.), 1908 m. įkūrė Vaikų draugiją ir, kartu su Jonu Kumečiu, Jonu Garalevičium - Šv. Grigaliaus vargonininkų draugiją.
1924 m. buvo pirmosios visos Lietuvos dainų šventės rengėjas ir vyr. dirigentas, 1928 ir 1930 m. – visos Lietuvos dainų švenčių dirigentas.
Vedė kunigaikščių kilmės lenkę Moniką Kryt. Turėjo penkis vaikus: Zigmą, Juozą, Jadvygą, Tadą, Zofiją.
Darbininkas (Niujorkas)
Redaktoriai
Fabijonas Kemėšis, Vladas Taškūnas, Kazimieras Urbanavičius, Simas Sužiedėlis, Kornelijus Bučmys, Paulius Jurkus, Juozas Ambrazevičius-Brazaitis (1951 m.), Ignas Mikalauskas (1955–1957 m.), Leonardas Žitkevičius, Jonas Balkūnas.
Paslėpta tvirtovė
Paslėpta tvirtovė (, tiesiogiai išvertus Trys nenaudėliai paslėptoje tvirtovėje) – japonų 1958 m. nuotykių istorinis filmas su komedijos elementais. Režisuotas Akiro Kurosavos. Filme pasakojama apie Japonijos viduramžių laikus. Du nevykėliai sumaišties ir karų metu turi pagelbėti kariaujančio klano vieninteliai išlikusiai jaunai įpėdinei ir ją sergstinčiam generolui pasiekti draugiško klano žemes.
Siužetas
Viduramžių XVI a. Japonija. Vyksta karai tarp feodalų. Du valstiečiai keliavo tam, kad pasisamdytų į karą, bet atvyko per vėlai, kai mūšiai buvo pasibaigę ir Yamana feodalų klanas įveikė Akizuki klaną. Užuot kariavę, jie pateko į karo belaisvių stovyklą ir buvo priversti deginti žuvusiųjų kūnus po mūšio. Keikdami savo dalią valstiečiai grįžta į gimtuosius namus. Jie juokauja, kad tikėjosi tiek daug uždirbti, o turėjo teptis rankas kilnodami lavonus. Jie pamato nugalėto klano bėglį, kurį pasiveja būrelis raitelių. Bėglys nukaunamas ir raiteliai nujoja. Prie žuvusiojo kūno valstiečiai susiginčija ir pasuka skirtingais keliais.
Valstiečiai apsistoja kalnuose. Tarp uolų jie randa upelį ir bando susikurti laužą. Vienam valstiečiui numetus žabą kaip netinkamą, jie išgirsta metalo skambesį. Paėmę žabą jie pamato, kad jame iš tikro yra aukso. Valstiečiai puola ieškoti dar tokių žabų ir randa dar aukso. Netikėtai jie pamato, kad nuo uolos juos stebi mįslingas karys. Jie nežino, kad karys yra generolas Rokurota Makabė, kuris šalia esančioje slaptoje tvirtovėje saugo Akizuki klano įpėdinę ir giminės auksą. Pamačius valstiečius generolui kyla planas kaip pabėgti pro Yamana klano kontroliuojamas valdas ir išsigabenti princesę su auksu …
Mėlynkaktė amazonė
Mėlynkaktė amazonė (Amazona aestiva) – papūginių (Psittacidae) šeimos paukštis.
Paplitimas
Paplitusi Amazonijos miškuose (Brazilija, Bolivija, Paragvajus, Argentina).
Gyvenimo būdas
Pirmą kartą aprašyta 1800 m.
Mečislovas Navickas
Mečislovas Navickas (1938 m. lapkričio 29 d. Kaune), choro dirigentas ir pedagogas.
Šiaurės Vidžemės biosferos rezervatas
220px|thumb|Angelų uola (Eņģeļu ala) [[Salaca|Salacoje, Šiaurės Vidžemės biosferos rezervatas]] 220px|thumb|Istorinis kelias prie Matyšių kaimo, Šiaurės Vidžemės biosferos rezervatas
Turizmas
Biosferos rezervatas yra turistų traukos centras dėl jo gamtinės reikšmės ir Salacos upės, kuri teka 95 km nuo Burtnieko ežero iki Baltijos jūros. Lankytinos rezervato vietos:
Tommy Körberg
2007 m. liepą Tommy Körberg vedė Anne-Charlotte Nilsson.
Augustavo girios šventoji vieta
Augustavo girios šventoji vieta – tai vieta esanti Augustavo girioje, netoli Rospudos upės, į šiaurės vakarus nuo Augustavo miesto. Šalia šios vietovės yra Jalovo ežeras. Manoma, kad ši vieta tapo religinių kultų vieta dar pagonybės laikais. Šiuo metu čia stovi 1990 m. pastatyta medinė koplyčia, mediniai ir akmeniniai kryžiai. Čia pastatytas kryžius su įrašu kuriame teigiama, kad šioje vietovėje 1283 m. prieš išvykdamas į Sembą buvo pakrikštytas jotvingių karvedys Komantas. 1514 m. karalius Žygimantas Senasis šiose vietovėse leido įkurti Jono Krikštytojo stačiatikių cerkvės kapines. Kiekvienais metais birželio 24 d. čia buvo švenčiamos joninės.